CELEX: E2014J0005
Language: el
Date: 2014-09-24 00:00:00
Title: Απόφαση του Δικαστηρίου, της 24ης Σεπτεμβρίου 2014, στην υπόθεση E-5/14 — Εποπτεύουσα Αρχή της ΕΖΕΣ κατά Ισλανδίας (Παράβαση κράτους μέλους ΕΟΧ — Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών)

23.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/8
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 24ης Σεπτεμβρίου 2014
   στην υπόθεση E-5/14
   Εποπτεύουσα Αρχή της ΕΖΕΣ κατά Ισλανδίας
   (Παράβαση κράτους μέλους ΕΟΧ — Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών)
   (2015/C 131/08)
   Στην υπόθεση E-5/14, Εποπτεύουσα Αρχή της ΕΖΕΣ κατά Ισλανδίας – ΠΡΟΣΦΥΓΗ με αίτημα να αναγνωριστεί ότι η Ισλανδία, παραλείποντας, εντός της ταχθείσας προθεσμίας, να θεσπίσει ή να κοινοποιήσει αμέσως στην Εποπτεύουσα Αρχή της ΕΖΕΣ τα αναγκαία μέτρα για την εφαρμογή της πράξης που αναφέρεται στο σημείο 32στστ του κεφαλαίου V του παραρτήματος XX της συμφωνίας για τον Ευρωπαϊκό Οικονομικό Χώρο («συμφωνία ΕΟΧ»), δηλαδή της οδηγίας 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών, όπως προσαρμόστηκε στη συμφωνία ΕΟΧ με το πρωτόκολλο 1 αυτής, παρέβη τις υποχρεώσεις που υπέχει βάσει του άρθρου 40 της οδηγίας και βάσει του άρθρου 7 της συμφωνίας ΕΟΧ, το Δικαστήριο, αποτελούμενο από τους Carl Baudenbacher, πρόεδρο, Per Christiansen και Páll Hreinsson (εισηγητές δικαστές), δικαστές, εξέδωσε απόφαση, την 24η Σεπτεμβρίου 2014, το διατακτικό της οποίας έχει ως εξής:
   Το Δικαστήριο:
   
               1.
            
            
               Αναγνωρίζει ότι η Ισλανδία, παραλείποντας να θεσπίσει τα αναγκαία μέτρα για την εφαρμογή της πράξης που αναφέρεται στο σημείο 32στστ του κεφαλαίου V του παραρτήματος XX της συμφωνίας για τον Ευρωπαϊκό Οικονομικό Χώρο (Οδηγία 2008/98/ΕΚ του Ευρωπαϊκού Κοινοβουλίου και του Συμβουλίου, της 19ης Νοεμβρίου 2008, για τα απόβλητα και την κατάργηση ορισμένων οδηγιών), όπως προσαρμόστηκε στη συμφωνία με το πρωτόκολλο 1 αυτής, παρέβη τις υποχρεώσεις που υπέχει βάσει του άρθρου 40 της εν λόγω πράξης και βάσει του άρθρου 7 της συμφωνίας ΕΟΧ.
            
         
               2.
            
            
               Διατάσσει την Ισλανδία να καταβάλει τα δικαστικά έξοδα.